b'\n_START_ARTICLE_\nPoecilochroa variana\n_START_SECTION_\nUtseende\n_START_PARAGRAPH_\nPoecilochroa variana er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De \xc3\xa5tte \xc3\xb8ynene danner to tverr-rader. De midtre \xc3\xb8ynene i den bakerste raden er mer eller mindre uregelmessig (ikke sirkelrundt) formet._NEWLINE_Artene i denne slekten er ganske like hverandre, samtidig som de kan v\xc3\xa6re fargevariable av utseende. For sikker artsbestemmelse kreves ofte n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier, hos hunner epigynet og hos hanner pedipalpenes siste ledd.\n_START_SECTION_\nLevevis\n_START_PARAGRAPH_\nPoecilochroa variana er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom d\xc3\xb8d vegetasjon eller lignende steder. Hunnen spinner en eggsekk av edderkoppsilke, hvor hun legger eggene.'